**สำเนาคู่ฉบับ**



ที่ มท ๐๘๐๘.3/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 ธันวาคม 256๕

เรื่อง การรายงานข้อมูลหนี้ขององค์กรปกครองส่วนท้องถิ่น ภายใต้กฎหมายว่าด้วยวินัยการเงินการคลังของรัฐ

 และระเบียบที่เกี่ยวข้อง

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ที่ มท ๐๘๐๘.๓/๑๕๕๑ ลงวันที่ ๒๑ กรกฎาคม ๒๕๖๔

สิ่งที่ส่งมาด้วย คู่มือการบันทึกข้อมูลเกี่ยวกับหนี้ขององค์กรปกครองส่วนท้องถิ่น จำนวน ๑ ชุด

 ตามที่ กรมส่งเสริมการปกครองท้องถิ่นได้แจ้งจังหวัดเพื่อแจ้งให้องค์กรปกครองส่วนท้องถิ่น บันทึกข้อมูลการกู้เงินและสถานะหนี้คงค้างผ่านระบบข้อมูลกลางองค์กรปกครองส่วนท้องถิ่น (INFO) เป็นรายไตรมาส ทั้งนี้ เพื่อปฏิบัติให้เป็นไปตามมาตรา ๖๗ แห่งพระราชบัญญัติวินัยการเงินการคลังของรัฐ พ.ศ. ๒๕๖๑ ประกอบกับข้อ ๒๕ ของระเบียบคณะกรรมการนโยบายและกำกับการบริหารหนี้สาธารณะว่าด้วยหลักเกณฑ์การกู้เงินขององค์กรปกครองส่วนท้องถิ่น พ.ศ. ๒๕๖๑ ซึ่งกำหนดให้องค์กรปกครองส่วนท้องถิ่นจัดส่งข้อมูลเกี่ยวกับหนี้ให้แก่กรมส่งเสริมการปกครองท้องถิ่น และสำนักงานบริหารหนี้สาธารณะ (สบน.) เป็นรายไตรมาส ตามแบบรายงานข้อมูลหนี้ขององค์กรปกครองส่วนท้องถิ่น (แบบ บล.๑๐) ที่สำนักงานบริหารหนี้สาธารณะกำหนด ความละเอียดตามหนังสือที่อ้างถึง นั้น

 กรมส่งเสริมการปกครองท้องถิ่นพิจารณาแล้วเห็นว่า องค์กรปกครองส่วนท้องถิ่นต้องรายงานข้อมูลการกู้เงินและสถานะหนี้คงค้างขององค์กรปกครองส่วนท้องถิ่น เป็นรายไตรมาส ตามแบบรายงานข้อมูลหนี้ขององค์กรปกครองส่วนท้องถิ่นที่สำนักงานบริหารหนี้สาธารณะกำหนด ตามข้อ ๒๕ ของระเบียบคณะกรรมการ นโยบายและกำกับการบริหารหนี้สาธารณะว่าด้วยหลักเกณฑ์การกู้เงินขององค์กรปกครองส่วนท้องถิ่น พ.ศ. ๒๕๖๑ ประกอบกับสำนักงานบริหารหนี้สาธารณะได้ปรับปรุงแบบรายงานข้อมูลหนี้ขององค์กรปกครองส่วนท้องถิ่น (แบบ บล.๑๐) ใหม่ และกรมส่งเสริมการปกครองท้องถิ่นได้ปรับปรุงระบบข้อมูลกลางองค์กรปกครองส่วนท้องถิ่น (INFO) ในส่วนที่เกี่ยวข้องกับการบันทึกข้อมูลการกู้เงินและสถานะหนี้คงค้างขององค์กรปกครองส่วนท้องถิ่น ให้สอดคล้องตามแบบ บล.๑๐ ดังกล่าว เรียบร้อยแล้ว ดังนั้น เพื่อให้การรายงานข้อมูลหนี้ขององค์กรปกครองส่วนท้องถิ่นเป็นไปด้วยความเรียบร้อย ถูกต้อง ตามที่กฎหมายกำหนด จึงเห็นควร แจ้งจังหวัดเพื่อแจ้งองค์กรปกครองส่วนท้องถิ่นดำเนินการ ดังนี้

 ๑. ให้องค์กรปกครองส่วนท้องถิ่นเข้าไปที่ info.dla.go.th ระบบข้อมูลกลางองค์กรปกครอง ส่วนท้องถิ่น (INFO) และเข้าสู่ระบบโดยรหัสผู้ใช้งาน “หมายเลขบัตรประจำตัวประชาชน” และ “รหัสผ่าน” ซึ่ง SSO ADMIN ของหน่วยงานเป็นผู้กำหนดให้สามารถเข้าไปบันทึกข้อมูลด้านที่ ๖ การจัดการภายในและธรรมาภิบาล เมนู บันทึกข้อมูลเกี่ยวกับหนี้ขององค์กรปกครองส่วนท้องถิ่น ซึ่งจะมีคู่มือการบันทึกข้อมูลเกี่ยวกับหนี้ ขององค์กรปกครองส่วนท้องถิ่น ให้ดาวน์โหลดเพื่อศึกษาและทำความเข้าใจก่อนการบันทึกข้อมูล

 ๒. กรณีองค์กรปกครองส่วนท้องถิ่นที่ได้บันทึกข้อมูลไว้แล้ว ให้ปรับปรุงข้อมูลในไตรมาส 4/2565 ให้ครบถ้วน สอดคล้องตามแบบ บล.10 ที่ปรับปรุงใหม่ ให้เสร็จเรียบร้อยก่อน แล้วจึงบันทึกไตรมาสต่อไปให้เป็นปัจจุบัน แล้วบันทึกต่อไปทุกไตรมาส

/๓. กรณี...

-๒-

 ๓. กรณีองค์กรปกครองส่วนท้องถิ่นที่ยังไม่ได้บันทึกข้อมูล ให้ดำเนินการบันทึกสถานะ ทั้งที่ไม่ได้กู้เงินและกู้เงิน พร้อมข้อมูลที่เกี่ยวข้องกับการกู้เงิน ให้เป็นปัจจุบัน แล้วบันทึกต่อไปทุกไตรมาส

 ๔. องค์กรปกครองส่วนท้องถิ่นที่มีการทำสัญญากู้เงินเพิ่มในระหว่างปีงบประมาณ ให้บันทึกข้อมูลเพิ่มเติมในระบบข้อมูลกลางองค์กรปกครองส่วนท้องถิ่น (INFO) ในไตรมาสถัดไปทันที โดยกรมส่งเสริมการปกครองท้องถิ่นจะเปิดให้มีการบันทึกข้อมูลในเดือนมกราคม เมษายน กรกฎาคม และตุลาคมของทุกปี

 ๕. องค์กรปกครองส่วนท้องถิ่นสามารถดาวน์โหลดแบบรายงานที่มีข้อมูลจากการบันทึกเรียบร้อยแล้ว โดยเข้าไปที่เมนู รายงานข้อมูลการกู้เงินและสถานะหนี้คงค้างขององค์กรปกครองส่วนท้องถิ่น ซึ่งจะมีรูปแบบเช่นเดียวกับแบบรายงานของสำนักงานบริหารหนี้สาธารณะ เป็นไฟล์ EXCEL ที่สามารถนำไปปรับแต่งความสวยงามและเพิ่มเติมในส่วนของผู้รายงานได้ตามความเหมาะสม เพื่อเก็บไว้เป็นหลักฐานในการตรวจสอบ ทั้งนี้ เมื่อองค์กรปกครองส่วนท้องถิ่นได้บันทึกรายงานในระบบข้อมูลกลางองค์กรปกครองส่วนท้องถิ่น (INFO) เสร็จแล้ว ไม่ต้องส่งแบบ บล.10 ให้กรมส่งเสริมการปกครองท้องถิ่น เนื่องจากมีการเชื่อมโยงข้อมูลหนี้ผ่านระบบข้อมูลกลางองค์กรปกครองส่วนท้องถิ่น (INFO) กับสำนักงานบริหารหนี้สาธารณะเรียบร้อยแล้ว

 ๖. ให้ท้องถิ่นจังหวัดติดตาม เร่งรัดให้องค์กรปกครองส่วนท้องถิ่นบันทึกข้อมูลเกี่ยวกับหนี้ ในระบบข้อมูลกลางองค์กรปกครองส่วนท้องถิ่น (INFO) ที่เมนู รายงานเกี่ยวกับหนี้ขององค์กรปกครอง ส่วนท้องถิ่น เมนูย่อย สถานะการรายงานผลการกู้เงินแต่ละไตรมาส ให้ครบถ้วนและเป็นปัจจุบัน

 จึงเรียนมาเพื่อโปรดทราบ และแจ้งองค์กรปกครองส่วนท้องถิ่นให้ถือปฏิบัติต่อไป

 ขอแสดงความนับถือ

 อธิบดีกรมส่งเสริมการปกครองท้องถิ่น

สำนักบริหารการคลังท้องถิ่น

กลุ่มงานนโยบายการคลังและพัฒนารายได้

โทรศัพท์ ๐ ๒๒๔๑ ๐๙๐๐๐ ต่อ ๑๔๒๖-๓๐

โทรสาร 0 2241 8898

ไปรษณีย์อิเล็กทรอนิกส์ saraban@dla.go.th



ร.อสถ. ......................................

ผอ.สน.คท. ...............................

ผชช.คท. ..................................

ผอ.กง.คร. ...………………………...

หน.ฝ. .....………………………….....

หน.ง. …………………………………..

นวผ. …………………….……………..

 สิ่งที่ส่งมาด้วย